|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 3/2023 Z. z., ktorým sa ustanovujú pravidlá poskytovania podpory na neprojektové opatrenia Strategického plánu spoločnej poľnohospodárskej politiky v znení nariadenia vlády Slovenskej republiky č. 407/2023 Z. z. (ďalej len“ návrh nariadenia vlády“)  Materiál bude mať pozitívne environmentálne vplyvy, nakoľko jednotlivé opatrenia sú zamerané na podporenie a zabezpečenie trvalo udržateľného rozvoja slovenského poľnohospodárstva postupmi priaznivými pre životné prostredie. Navrhovaná úprava je zameraná najmä na technickú úpravu a precizovanie niektorých častí ustanovení a príloh, napríklad ustanovenie podmienok pre zmenu opatrenia a operácie počas obdobia viacročného záväzku, ustanovenie povinnosti pre prijímateľa podpory na operáciu hospodárenie v ovocných sadoch zaslať kontrolnému ústavu evidenciu spotreby prípravkov na ochranu rastlín a to aj v prípade nulovej spotreby prípravkov na ochranu rastlín.  Možnosť pre nových žiadateľov, ktorí nie sú zaradení v opatrení ekologické poľnohospodárstvo prijať záväzok pre dvojročné obdobie prispeje hlavne tým, že poľnohospodári, ktorí už hospodária v systéme ekologických poľnohospodárova môžu posilniť svoje záväzky a tak prispievajú k plneniu environmentálnych cieľov. |
| **5.2 Bude mať predkladaný materiál vplyv na chránené územia a ak áno, aký?** |
| Návrh nariadenia vlády nebude mať vplyv na chránené územia, nakoľko ide len o technickú úpravu niektorých ustanovení pre jednoznačnosť a pre lepšie pochopenie pre príjemcov podpôr |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Nepredpokladajú sa vplyvy presahujúce štátne hranice. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Návrh nariadenia vlády nemá negatívny vplyv na životné prostredie. |